Predstavnički dom Bosne i Hercegovine
<s>Zastupnički dom Parlamentarne skupštine Bosne i Hercegovine (Prestavnički dom Bosne i Hercegovine) je donji dom Parlamentarne skupštine Bosne i Hercegovine i predstavničko je tijelo državljana Bosne i Hercegovine.</s><s>Gornji dom je Dom naroda, koji predstavlja tri konstitutivna naroda Bosne i Hercegovine, Bošnjake, Hrvate i Srbe.</s>

<s>Historija 
Prijedlog Ustava BiH iz aprila 2006. godine, koji nije usvojen, je i dalje predviđao etničko glasanje, što je bio razlog da neke stranke ne podrže novi Ustav (npr. Stranka za Bosnu i Hercegovinu ili HDZ 1990).</s><s>Također, Vijeće Evrope je podržalo ukidanje entitetskog glasanja, jer smatra da na taj način samo 7 delegata, odnosno 1/6 može blokirati usvajanje nekog zakona.</s>

<s>Struktura 
Predstavnički dom čine 42 delegata (predstavnika ili zastupnika), koji se biraju na Općim izborima svake četiri godine.</s><s>28 delegata se bira iz Federacije BiH, a 14 iz Republike Srpske.</s><s>Zastupnici se biraju izravno na općim izborima iz njihovih entiteta u skladu s Izbornim zakonom BiH.</s><s>Na čelu Predstavničkog doma se nalazi Predsjedavajući Predstavničkog doma Bosne i Hercegovine sa dva zamjenika, te se to rukovodstvo rotira.</s><s>Članovi rukovodstva (predsjedavajući i zamjenici) moraju biti različite nacionalnosti, odnosno u rukovodstvo mora biti 1 Bošnjak, 1 Srbin i 1 Hrvat.</s><s>Da bi se određeni zakon usvojio u Predstavničkom domu potrebno je najmanje 2/3 ukupnih glasova (28 glasova), a od toga mora biti najmanje 1/2 iz svakog entiteta (14 iz Federacije BiH i 7 iz Republike Srpske).</s><s>Ovakav način glasanja se naziva etničko glasanje i utvrđen je članom 4 Ustava Bosne i Hercegovine i bio je jedna od tačaka Dejtonskog sporazuma.</s>

<s>Način rada i odlučivanja 
Ustavom BiH određeno je da je za kvorum potrebno prisustvo 22 od 42 zastupnika.</s>

<s>Zastupnički dom je ravnopravan s Domom naroda, što podrazumijeva da su odluke usvojene tek onda kada oba doma prihvate odluku u istom sadržaju.</s>

<s>Ustavom BiH odlučeno je da u Zastupničkom domu postoje dva načina odlučivanja:
 odlučivanje prostom većinom 
 odlučivanje kvalificiranom većinom.</s>

<s>Poslovnik se donosi većinom glasova, a na taj način bira se i predsjedavajući i dvojica dopredsjedavajućih Zastupničkog doma, s tim da svaki od njih mora biti iz reda različitih konstitutivnih naroda.</s><s>Na dužnosti predsjedavajućeg, odnosno dopredsjedavajućeg smjenjuje se svakih osam mjeseci, s tim što predsjedavajući Zastupničkog doma ne smije biti iste nacionalnosti kao i predsjedavajući Doma naroda.</s>

<s>Predsjednik</s>

<s>Delegati</s>

<s>Aktualni sastav</s>

<s>Povezano 
 Politika Bosne i Hercegovine
 Parlamentarna skupština Bosne i Hercegovine
 Dom naroda Bosne i Hercegovine</s>

<s>Reference</s>

<s>Vanjske veze 
 Službena stranica Parlamentarne skupštine Bosne i Hercegovine
 Ustavni sud BiH - Član 4 Ustava BiH o Predstavničkom domu
 Poslovnik Predstavničkog doma</s>

<s>Politika Bosne i Hercegovine
Bosna i Hercegovina</s>

